《直方夜过忆卧子谈诗》
清代·王广心

偶逢宋玉过西邻，把酒重论故国春。一榻早悬陈仲举，《九歌》亲授屈灵均。

衣冠白社沉秋草，宾客黄初散洛尘。醉里寒星空自数，天门骑尾竟何人。

作者简介：江南华亭人，字伊人，号农山。顺治六年进士，历官御史。巡视京、通二仓，理剔漕政之弊，疏凡三十余上。工诗，沉博秾丽。有《兰雪堂稿》。